Täna, 16. juunil algavad Lasnamäe linnaosas Priisle tee ja Ussimäe tee ristmiku rekonstrueerimistööd, mille tulemusel paranevad liiklustingimused nii autojuhtidele kui ka kergliiklejatele. Ehitustööde perioodil on muudatusi liikluskorralduses.
#000001
„Narva mnt ja Kärberi tn vaheline lõik vajas pikalt rekonstrueerimist ning nüüd oleme selleni jõudnud. Peab mainima, et kogu lõiku korraga me ei tee ning tööd toimuvad mitmes etapis. Rekonstrueerimistööde käigus uuendatakse Ussimäe teed 380 meetri ulatuses alates Narva maantee ristmikust ning 130 m ulatuses Priisle teed Ussimäe tee ristmiku ümbruses. Ussimäe tee ja Priisle tee ristmik ehitatakse ümber fooriristmikuks,“ selgitas Tallinna abilinnapea Vladimir Svet ning lisas, et jalakäijate ja ratturite teekond saab edaspidi olema märksa ohutum.
#000002
„Priisle tee mõlemasse äärde rajatakse 2,5–3,5 meeri laiused kõnniteed. Alates Narva maantee ristmikust rajatakse Ussimäe tee äärde nelja meetri laiune kergliiklustee, mille äärde tuleb ka pinkide ja prügikastiga varustatud puhkamistasku. Nägemispuudega liiklejate tarvis paigaldatakse ülekäiguradade ette tekstuurplaatidest katendi ribad.“
#000003
„Ristmik muutub rekonstrueerimise käigus mugavamaks ja turvalisemaks. Muuhulgas on heameel kõnniteede üle, mida ristmikul praegu ei olegi ja mis lisavad kindlasti piirkonnale atraktiivsust. Vabandame ajutiste ebamugavuste pärast tee remonditööde ajal ning palume jälgida ajutisi liiklusmärke,“ ütles Lasnamäe linnaosa vanem Julianna Jurtšenko.
#000004
Uuenev teelõik saab ka LED-tehnoloogial põhineva tänavavalgustuse ning ülekäiguradade erivalgustuse. Samuti uuendatakse ja kaitstakse olemasolevaid ning rajatakse uusi tehnovõrke. Haljastustööde käigus istutatakse 18 pooppuud ja 41 pihlenelat.
#000005
Seoses ehitustöödega Ussimäe teel Tallinnas suletakse liiklusele Narva maantee ja Priisle tee vaheline lõik. Alates 16. juuni tööpäeva algusest kuni 31. juuli tööpäeva lõpuni muudetakse ka bussiliinide nr 30 ja 49 liikumisteid (vt lisa).
#000006
Priisle tee linna suunduval sõidusuunal asuv Reidumäe bussipeatus paigutatakse peale remonti uude asukohta.
#000007
Sellise sisuga kommentaarid eksivad hea tava reeglite vastu. Pealinnal on õigus sellised kommentaarid kustutada ja piirata nende autorite ligipääsu kommentaaride kirjutamisele. Inimestelt, kes rikuvad sihiteadlikult reegleid, võidakse võtta kommenteerimise võimalus.
#000016
4. Teata sobimatust kommentaarist. Notice-and-take-down.
Sobimatu kommentaari avastamisel palume sellest teavitada. Selleks on iga kommentaari küljes nupp “Teata sobimatust kommentaarist”. Pealinn lähtub kommentaaride jälgimisel notice-and-take-down printsiibist – kasutajat kutsutakse üles halvast kommentaarist teatama (notice), toimetus vaatab laekunud teateid ja reageerib vastavalt kommentaari kustutades (take-down) või heaks kiites. Toimetus jälgib laekuvaid teateid regulaarselt ja kõrvaldab reegleid eiravad kommentaarid esimesel võimalusel. Esmajärjekorras tegeletakse kasutajaid isiklikult puudutanud kommentaaridega.
#000019
Koeraomaniku reageering ühistranspordis: Pane ise endale suukorv pähe ja ära haugu inimeste peale! (3)
#000020
Linn tuleb autode käest päästa, vajame selleks julgeid otsuseid ja uuendusi (3)
#000022
Veeavarii tõttu on liiklus häiritud Tallinnas Mustamäe tee 183 juures
#000029